
ที่ มท ๐๘๑๖.๕/ว 1121
ถึง  สำนักงานส่งเสริมการปกครองท้องถิ่นจังหวัด ทุกจังหวัด


ตามหนังสือกรมส่งเสริมการปกครองท้องถิ่น ที่ มท 0816.5/ว 3234 ลงวันที่ 
24 กรกฎาคม 2568 เรื่อง แจ้งปฏิทินการประเมินสถานศึกษาต้นแบบ EF ภูมิคุ้มกันชีวิตและป้องกันยาเสพติด    สู่การมีส่วนร่วมเพื่อสร้างพลังครอบครัวอบอุ่นและชุมชนท้องถิ่นเข้มแข็ง โดยขอความร่วมมือจังหวัดดำเนินการแต่งตั้งคณะกรรมการประเมินสถานศึกษาต้นแบบ EF ภูมิคุ้มกันชีวิต และป้องกันยาเสพติดสู่การมีส่วนร่วม
เพื่อสร้างพลังครอบครัวอบอุ่นและชุมชนท้องถิ่นเข้มแข็ง และดำเนินการประเมินสถานศึกษาระดับปฐมวัย 
ที่จังหวัดพิจารณาคัดเลือก จำนวนไม่น้อยกว่า 3 แห่ง โดยในแบบประเมินด้านที่ 1 คุณภาพผู้เรียนเพื่อพัฒนาทักษะสมองส่วนหน้า (EF) ตัวบ่งชี้ที่ 6 ผู้เรียนมีทักษะสมองส่วนหน้า (Executive Functions - EF) ตามแบบประเมินของกรมส่งเสริมการปกครองท้องถิ่น ซึ่งต้องใช้เครื่องมือประเมินของกรมส่งเสริมการปกครองท้องถิ่น นั้น 


กรมส่งเสริมการปกครองท้องถิ่นพิจารณาแล้วเห็นว่า เพื่อให้การประเมินด้านที่ 1 คุณภาพผู้เรียนเพื่อพัฒนาทักษะสมองส่วนหน้า (EF) ตัวบ่งชี้ที่ 6 ผู้เรียนมีทักษะสมองส่วนหน้า (Executive Functions - EF) 
ตามแบบประเมินของกรมส่งเสริมการปกครองท้องถิ่น เป็นไปด้วยความเรียบร้อย จึงได้ร่วมกับสถาบันรักลูก เลิร์นนิ่ง กรุ๊ป (RLG Institute) กำหนดจัดการอบรมการใช้เครื่องมือประเมิน RLG-EF BAP โครงการพัฒนาสถานศึกษาต้นแบบ EF ภูมิคุ้มกันชีวิตและป้องกันยาเสพติดสู่การมีส่วนร่วมเพื่อสร้างพลังครอบครัวอบอุ่น และชุมชนท้องถิ่นเข้มแข็ง ผ่านระบบ Zoom Meeting ในวันศุกร์ที่ 13 มีนาคม 2569 เวลา 09.30 – 12.00 น. จึงขอความร่วมมือสำนักงานส่งเสริมการปกครองท้องถิ่นจังหวัดดำเนินการ ดังนี้
1. มอบหมายผู้รับผิดชอบของสำนักงานส่งเสริมการปกครองท้องถิ่นจังหวัด จำนวน 1 ท่าน
เข้าร่วมการอบรมฯ ตามวัน และเวลาดังกล่าว และเข้าร่วมกลุ่ม Line “การใช้งานเครื่องมือประเมินค่า EF RLG-EF BAP”
2. แจ้งองค์กรปกครองส่วนท้องถิ่นที่มีสถานศึกษาที่เข้ารับการประเมินสถานศึกษาต้นแบบ EF ภูมิคุ้มกันชีวิตและป้องกันยาเสพติดสู่การมีส่วนร่วมเพื่อสร้างพลังครอบครัวอบอุ่นและชุมชนท้องถิ่นเข้มแข็ง ให้มอบหมายครูประจำชั้นที่มีเด็กปฐมวัยเข้ารับการประเมิน เข้าร่วมการอบรมฯ ตามวัน และเวลาดังกล่าว   โดยให้ผู้เข้าร่วมอบรมกรอกข้อมูลการขอสิทธิเข้าใช้งานเครื่องมือประเมิน RLG-EF BAP ทาง Google Form   และเข้าร่วมกลุ่ม Line “การใช้งานเครื่องมือประเมินค่า EF RLG-EF BAP” ภายในวันพฤหัสบดีที่ 12 มีนาคม 2569 ก่อนเวลา 17.00 น. รายละเอียดปรากฏตามเอกสารที่แนบมาพร้อมนี้ 
 กรมส่งเสริมการปกครองท้องถิ่น

ข้อมูลการเข้าร่วมอบรม
การใช้เครื่องมือประเมิน RLG-EF BAP โครงการพัฒนาสถานศึกษาต้นแบบ EF ภูมิคุ้มกันชีวิตและป้องกัน
ยาเสพติดสู่การมีส่วนร่วมเพื่อสร้างพลังครอบครัวอบอุ่นและชุมชนท้องถิ่นเข้มแข็ง 
ผ่านระบบ Zoom Meeting 
ในวันศุกร์ที่ 13 มีนาคม 2569 เวลา 09.30 – 12.00 น.
..................................................
1. QR Code แบบกรอกข้อมูลการขอสิทธิเข้าใช้งานเครื่องมือประเมิน RLG-EF BAP ทาง Google Form

หรือ https://forms.gle/eUE6uCvYe7aGycsr8
2. QR Code เข้าร่วมกลุ่ม Line “การใช้งานเครื่องมือประเมินค่า EF RLG-EF BAP”

หรือ https://line.me/ti/g/meBtGXHKed
3. QR Code และลิงค์เข้าร่วมการประชุม

 หรือทาง Link : https://zoom.us/j/92404931445
https://docs.zoom.us/agenda/doc/9e1863a7-1d1d-4677-b153-059a645465e0

Meeting ID : 924 0493 1445
กองส่งเสริมและพัฒนาการจัดการศึกษาท้องถิ่น


กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น


โทร. ๐๒ ๒๔๑ ๙๐๐๐ ต่อ ๑๒๐๑


ไปรษณีย์อิเล็กทรอนิกส์ saraban@dla.go.th


ผู้ประสานงาน นายต้องการ  สุขเหลือ โทร. ๐๙๗ ๐๑๖ ๑๗๘๘

